เสรีพิศุทธ์ ยัน พ.ร.บ.งบฯ 63 ไม่ถูกต้อง นายกฯไร้อำนาจ-ถวายสัตย์ฯไม่ครบ
พล.ต.อ.เสรีพิศุทธ์ ยัน ร่าง พ.ร.บ.งบ 63 ไม่ถูกต้อง และนายกฯ ไม่มีอำนาจเสนอร่างฯ เพราะถวายสัตย์ปฏิญาณไม่ครบถ้วน ขู่ เอาผิด ส.ส.หากลงมติรับร่างฯวันที่ 8 ม.ค. พลตำรวจเอกเสรีพิศุทธ์ เตมียเวส ส.ส.บัญชีรายชื่อ และหัวหน้าพรรคเสรีรวมไทย กล่าวถึงการพิจารณาร่างพระราชบัญญัติงบประมาณรายจ่ายประจำปี 2563 ในวาระ 2 และ 3 ว่า เคยอภิปรายแสดงจุดยืนไปแล้วว่า ร่างพระราชบัญญัติงบประมาณนี้ไม่ถูกต้อง ซึ่งการที่รัฐบาลส่งร่างพระราชบัญญัติงบประมาณ มาให้ที่ประชุมสภาพิจารณา เป็นเรื่องที่ผิดกฎหมาย เพราะนายกรัฐมนตรีไม่ได้มีหน้าที่ และอำนาจที่จะเสนอร่างพระราชบัญญัติงบประมาณเข้าสู่สภา เนื่องจากนายกรัฐมนตรี ยังถวายสัตย์ปฏิญาณไม่ครบถ้วนตามรัฐธรรมนูญ จึงไม่สามารถปฏิบัติราชการแผ่นดินได้ หากสภาจะรับเข้าสู่การพิจารณาเป็นเรื่องของสมาชิกคนอื่นไม่เกี่ยวกับตัวเอง พร้อมขอให้ ส.ส. ทุกคนที่เอาเงินลงพื้นที่ไปใช้ในทางทุจริต ขอให้เลิกวิธีการนี้ทั้งนี้ เตรียมดำเนินคดีทางกฎหมายกับ ส.ส. ทุกคนที่ลงมติรับร่างพระราชบัญญัติงบประมาณนี้ ไม่ว่าจะเป็นฝ่ายค้าน หรือฝ่ายรัฐบาล ถือเป็นการร่วมกันทำผิดกฎหมาย ส่วนถ้าร่างพระราชบัญญัติงบประมาณไม่ผ่าน ให้ใช้งบประมาณเดิม ซึ่งยังสามารถใช้ได้อยู่ ส่วนจะมีการหารือกับประธานสภาฯ ก่อนหรือไม่นั้น ในที่ประชุมไม่มีวาระหารือ และเชื่อว่าจะไม่มีใครให้ตนเองพูด
พล.ต.อ.เสรีพิศุทธ์ ยัน ร่าง พ.ร.บ.งบ 63 ไม่ถูกต้อง และนายกฯไม่มีอำนาจเสนอร่างฯ เพราะถวายสัตย์ปฏิญาณไม่ครบถ้วน ขู่ เอาผิด ส.ส.หากลงมติรับร่างฯ 
ประชุมสภา,พ.ร.บ.งบประมาณปี63,เสรีพิศุทธ์ เตมียเวส,ประยุทธ์ จันทร์โอชา,นายกฯไม่มีอำนาจ,ถวายสัตย์ไม่ครบ,ข่าววันนี้,ข่าวทั่วไป